Cuneiform Tablet KTS 2 57
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma sú-e-ta-ta-ma a-na pu-šu-ke-en₆ qí-bi-ma i-na 20 ma-na KÙ.BABBAR ša qí-ip-ti-ni ša a-na-ku ú bu-zu-li-a ḫa-bu-lá-ni-ni 8.66666 ma-na a-na-ku a-ša-qal i-na ṭup-pí-kà ta-áš-pu-ra-am um-ma a-ta-ma ša 10 ma-na ṣí-ib-tám a-sí-a-kum ki-ma ša 8.66666 ma-na a-na-ku 2 ma-na a-ša-qal KÙ.BABBAR ma-la ta-ku-lu-ni ti-ir-ta-kà li-li-kam a-ḫi a-ta ṣí-ib-tá i-na ṣé-ri-a lá ta-lá-qé 30 ma-na AN.NA a-na ša ki-ma ku-a-ti šé-bi-lam a-dì 0.5 ma-na KÙ.GI <gap> pá-ša-lá-am <gap> a-na ša ki-ma ku-a-ti a-ša-qú-lu AN.NA la i-du-nu-nim šu-ma a-ma-kam am-tám ṣú-ḫa-ar-tum a-na ší-mì-im ta-dì-in ší-im-ša lu ta-dí-na-kum ù šu-ma i-na ša tù-um-li-a-i-im mì-ma tal-qé ù šu-a-ti li-qé-ma ma-lá KÙ.BABBAR ta-al-ta-qé-ú i-na KÙ.BABBAR ṣa-ḫe-er-ma ma-lá i-na li-bi-a ta-na-dí-ú té-er-ta-kà li-li-kam-ma KÙ.BABBAR lu-šé-bi₄-lá-kum